CV er ein stytting fyri Curriculum Vitae, sum merkir“ ein stutt lýsing av egnari lívsgongd”, tað vil siga ein lýsing av, hvør tú ert, og hvat tú hevur gjørt. CV-ið skal vísa, hvørjar starvsroyndir og hvørja útbúgving tú hevur, og meira nágreiniliga hvat tú hevur gjørt og lært higartil. Vit viðmæla, at tú gert ein starvslogg (Word-format) fyri at hava skil á, hvørji størv, tú hevur søkt, og at tú brúkar heimasíðuna hjá okkum regluliga. Her finnur tú eisini ráð og vegleiðing um at søkja starv. At gera eitt CV Eitt CV skal altíð vera eitt ískoyti til sjálva umsóknina um starv, og CV-ið og umsóknin eiga at styðja hvørtannað. CV og umsókn um starv skulu sendast saman. Tað er týdningarmikið, at CV-ið er greitt skipað.